Diari Oficial de la Generalitat Valenciana


Sumari del DOGV 7261, del 25-04-2014 (2014/3579)

RESOLUCIÓ de 16 abril de 2014, de la Direcció General de Treball, Cooperativisme i Economia Social, per la qual es dóna publicitat a les subvencions concedides l'any 2013 amb càrrec al programa 315.10 Condicions de Treball, Cooperativisme i Economia Social.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3579


Data del document
:   16-04-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 16 abril de 2014, de la Direcció General de Treball, Cooperativisme i Economia Social, per la qual es dóna publicitat a les subvencions concedides l'any 2013 amb càrrec al programa 315.10 Condicions de Treball, Cooperativisme i Economia Social. [2014/3579]  
La Direcció General de Treball, Cooperativisme i Economia Social, de conformitat amb l'article 18 de la Llei 38/2003, de 17 de novembre, General de Subvencions, i els articles 60 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resol donar publicitat a les subvencions concedides l'any 2013 amb càrrec al programa pressupostari 315.10 «Condicions de Treball, Cooperativisme i Economia Social» a l'empara de les ordes següents:  
1. Orde 24/2010, de 4 de juny, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, i es convoquen per a l'exercici 2010 (DOCV 6294, de 22 de juny). Correcció d'errors (DOCV 6318, de 26 de juliol), i Resolució de 30 d'abril de 2013 del director general de Treball, Cooperativisme i Economia Social, per la qual es convoquen per a l'exercici 2013 (DOCV 7027, 20.05.2013).  
2. Orde 35/2012, de 22 de juny, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses, Resolució de 2 de maig de 2013, del conseller d'Economia, Indústria, Turisme i Ocupació, per la qual es convoquen per a l'exercici 2013 (DOCV 7030, de 23 de maig, i Resolució de 13 de juny de 2013, per la qual es modifica la Resolució de 2 de maig de 2013, per la qual es convoquen determinades ajudes destinades al foment de cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds, i s'obri un nou termini d'admissió de sol·licituds (DOCV 7051, 21.06.2013).  
3. Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió de les ajudes prèvies a la jubilació de treballadors i treballadores residents a la Comunitat Valenciana (DOCV 6135, de 2 de novembre), i Orde 67/2012, de la Conselleria d'Educació, Formació i Ocupació, per la qual es modifica l'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió d'ajudes prèvies a la jubilació de treballadors i treballadores residents a la Comunitat Valenciana (DOCV 6900, de 12 novembre de 2012) i Resolució de 9 d'abril de 2013 per la qual es convoquen estes per a l'exercici 2013.  
4. Orde de 30 de juny de 2005, de la Conselleria d'Economia, Hisenda i Ocupació, publicada en el DOGV núm. 5.056 de 25 de juliol, modificada per l'Orde de 14 de maig de 2007 (DOCV 5515, de 18 de maig), establix les bases reguladores de les ajudes econòmiques a organitzacions sindicals. Orde 11/2013 de 2 de maig (DOCV 7018, de 7 de maig), de la Conselleria d'Economia, Indústria, Turisme i Ocupació convoca les ajudes per a l'exercici 2013.  
I en virtut de les delegacions en elles contingudes, es fan públiques les subvencions concedides en l'annex que s'acompanya per al coneixement general i dels interessats directes en particular, amb expressió de la línia de subvenció, crèdit pressupostari, finalitat, beneficiari, data de la resolució de concessió i import de l'ajuda concedida.  
  
Esta resolució produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10,14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició haurà d'interposar-se davant del conseller d'Economia, Indústria, Turisme i Ocupació, en el termini d'un mes a comptar de l'endemà de la seua publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la seua publicació.  
  
València, 16 de abril de 2014.- El director general de Treball, Cooperativisme i Economia Social: Felipe Codina Bellés.